**AJÁNLATTÉTELI FELHÍVÁS**

Az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés III. fejezet 2.3. pontja alapján nyílt - tárgyalás nélküli - beszerzési eljárás lefolytatására

1. **Ajánlatkérő adatai*:***

**Név:** Budapest Főváros IX. Kerület Ferencváros Önkormányzata

**Székhely:** 1092 Budapest IX., Bakáts tér 14.

**Ajánlatkérői jogkör gyakorlója:** az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés III. fejezet 2.2. pontja alapján **Baranyi Krisztina polgármester**

**Kapcsolattartó:** **Janitz Gergő, a Vagyonkezelési Iroda vezetője**

**Cím: 1092 Budapest, Ráday utca 26.**

**Tel:** **+36-1-215-1077/500**

**E-mail cím:** **janitz@ferencvaros.hu**

1. **Az ajánlatkérés tárgya:**

**Budapest Főváros IX. Kerület Ferencváros Önkormányzata kizárólagos tulajdonában lévő, alábbi kivett lakóház, udvar megnevezésű ingatlanok társasházzá alakításához szükséges szintenkénti digitális alaprajzok és az ingatlanokra vonatkozó műszaki leírás elkészítése (8-8 példány) és azok nyilvántartásba vétel céljából az illetékes földhivatalhoz történő benyújtása:**

**1.) Bp. IX. ker., Gát utca 20. (helyrajzi szám: 37752)**

 **alapterület: 762 m2**

 **lakás db szám: 28 db**

**2.) Bp. IX. ker.,Gát utca 3. (helyrajzi szám: 37730)**

 **alapterület: 571 m2**

 **lakás db szám: 18 db**

 **nem lakás céljára szolgáló helyiség: 1 db**

**3.) Bp. IX. ker., Gát utca 5. (helyrajzi szám: 37729)**

 **alapterület: 569 m2**

 **lakás db szám: 20 db**

**4.) Bp. IX. ker. Lenhossék utca 7-9. A. és B. épület (helyrajzi szám: 37750)**

 **alapterület: 1025 m2**

 **lakás db szám: 40 db**

 **nem lakás céljára szolgáló helyiség: 4 db**

Ajánlat tehető:

* **egy vagy több** kivett lakóház, udvar megnevezésű ingatlan digitális alaprajzainak és az ingatlanokra vonatkozó műszaki leírások elkészítésére.
1. **A tevékenység ellátásával kapcsolatos követelményrendszer:**
* Ajánlattevő vállalja, hogy a jelen ajánlattételi felhívás 2. pontjában rögzített munkálatokat **legkésőbb az ingatlanra vonatkozó dokumentáció átvételétől számított 180 napon belül** elvégzi.
* Ajánlattevő tudomásul veszi, hogy a digitális alaprajzoknak meg kell felelniük a Polgári törvénykönyvről szóló 2013. évi V. törvény (továbbiakban: Ptk.), a társasházakról szóló 2003. évi CXXXIII. törvény, az ingatlan-nyilvántartásról szóló 1997. évi CXLI. törvény, valamint az ingatlan-nyilvántartási célú földmérési és térképészeti tevékenység részletes szabályairól szóló 8/2018.(VI.29.) AM rendelet előírásainak.
* Ajánlattevő nyilatkozik, hogy rendelkezik a 8/2018. (VI.29.) AM rendelet 6.§ (1) bekezdése szerint meghatározott, a feladat elvégzéséhez szükséges szakképzettséggel.
* Amennyiben a teljesítés sikeressége szükségessé teszi az Ajánlattevő alvállalkozó igénybevételére jogosult, akinek munkájáért úgy felel, mintha a feladatokat maga teljesítette volna.
1. **Ajánlat benyújtásának, módja, helye és ideje:**

Ajánlattevőnek ajánlatát papír alapon, egy eredeti példányban kell benyújtania, a cégjegyzésre jogosult(ak) által cégszerűen aláírva, az Ajánlattevő nevének és címének megjelölésével ellátott 1 db zárt, cégjelzés nélküli borítékban/csomagban, magyar nyelven.

A borítékon/csomagon fel kell tüntetni:

- az Ajánlattevő nevét és címét,

- a címzett – Budapest Főváros IX. Kerület Ferencvárosi Polgármesteri Hivatal Vagyonkezelési Irodája (1092 Budapest, Ráday utca 26.) megjelölését,

- a beszerzés tárgyát:

 ***„Gát u. 20. (hrsz: 37752)”***

 ***„Gát u. 3. (hrsz: 37730)”***

 ***„Gát u. 5. (hrsz: 37729)”***

 ***„Lenhossék u. 7-9. (hrsz: 37750)”***

**Az ajánlat személyesen vagy meghatalmazott útján nyújtható be** az ajánlattételi határidő lejártáig, **2022. november 25-én 12 óráig.** Az ajánlat benyújtásával kapcsolatosan felmerülő valamennyi kockázat az Ajánlattevőt terheli.

**Az ajánlatnak tartalmaznia kell:**

1./ Kitöltött és cégszerűen aláírt „ajánlattételi nyilatkozat” (cégszerű aláírásnak minősül: az Ajánlattevő azon cégjegyzésre jogosult képviselőjének, vagy képviselőinek az aláírása, aki(k)nek az aláírási címpéldányát az ajánlathoz csatolták, továbbá a cégbélyegző lenyomat, vagy a Cégkivonatban szereplő pontos cégnév – aláírás mellett/alatt/felett történő – feltüntetése),

2./ Az Ajánlattevő cégjegyzésre jogosult személy(ek) eredeti aláírási címpéldánya(i), vagy annak egyszerű másolata, egyéni vállalkozó esetén két tanú által hitelesített magánokirat.

3./ Az Ajánlattevő az ajánlattételi határidőt megelőző 30 napnál nem régebbi cégkivonatának egyszerű másolata, vagy a <https://www.e-cegjegyzek.hu/> helyről nyomtatott példánya, egyéni vállalkozó esetében az egyéni vállalkozók nyilvántartásában kezelt adatok igazolására szolgáló eredeti hatósági bizonyítványa

Ajánlattevőnek **ajánlattételi nyilatkozatát az 1. számú melléklet (Ajánlattételi nyilatkozat) kitöltésével, valamint – ingatlanonként – a fent megjelölt munkák költségének egyösszegben, .............Ft+ÁFA formátumban történő megadásával, továbbá a munkák elvégzéséhez szükséges időtartam megjelölésével** kell megtennie.

Ajánlattevő tudomásul veszi, hogy az ajánlatában meghatározott költségeken kívül egyéb költség elszámolására nem jogosult.

**Az ajánlattételi dokumentum benyújtásának határideje:**

**2022. november 25. napja 12.00 óra**

**Benyújtás helye:** Vagyonkezelési Iroda (1092 Budapest, Ráday utca 26. – bejárat a Köztelek utca felől)**.**

Az érdeklődő gazdasági szereplő (ajánlattevő) az ajánlattételi felhívással kapcsolatban **2022. november 10-én 16.00** óráig kiegészítő tájékoztatást kérhet a vagyonkezeles@ferencvaros.hu e-mail címen.

Ajánlatkérő a kiegészítő tájékoztatást legkésőbb **2022. november 16-án 16.00 óráig** elektronikus formában a vagyonkezeles@ferencvaros.hu e-mail címről küldi meg.

Ajánlatkérő az ajánlattételi felhívást, Ajánlattevő pedig az ajánlat benyújtásának határidejéig, **2022. november 25-én 12.00** óráig kiegészítheti, módosíthatja. A kiegészítésre, módosításra az ajánlat benyújtására vonatkozó szabályokat kell alkalmazni.

A benyújtási határidő elmulasztása, valamint, ha az Ajánlattevő a borítékon nem tünteti fel a nevét, címét, elérhetőségét, illetve a jeligét:

 ***„Gát u. 20. (hrsz: 37752)”***

 ***„Gát u. 3. (hrsz: 37730)”***

 ***„Gát u. 5. (hrsz: 37729)”***

 ***„Lenhossék u. 7-9. (hrsz: 37750)”***

valamint, ha az ajánlat nem felel meg az ajánlattételi felhívásban meghatározott feltételeknek, az ajánlat érvénytelenségét vonja maga után.

Ajánlatkérőtől a benyújtott ajánlat nem igényelhető vissza, azt Ajánlatkérő bizalmasan kezeli és megőrzi.

Az ajánlati kötöttség: az ajánlat benyújtásának határidejétől számított 90 nap.

**Az ajánlat bontása, bírálati szempontok:**

A beérkezett ajánlatok bontására **2022. november 28-án 10:00 órakor** kerül sor,közjegyző jelenlétében a Budapest Főváros IX. kerület Ferencvárosi Polgármesteri Hivatal Vagyonkezelési Irodájának (1092 Budapest, Ráday utca 26.) hivatalos helyiségében.

Ajánlatkérő felhívja Ajánlattevő figyelmét, hogy a bontási eljárás nyilvános, melyről Ajánlatkérő jegyzőkönyvet készít. Az Ajánlatkérő az elkésett ajánlatot érvénytelennek nyilvánítja, és felbontás nélkül megőrzi.

**Hiánypótlás: Ajánlatkérő hiánypótlásra nem biztosít lehetőséget.**

Ajánlatkérő a beérkezett ajánlatokat tárgyalás nélkül, a benyújtási határidőt követő 15 napon belül elbírálja, és ez idő alatt bármikor jogosult ellenőrizni, hogy Ajánlattevő rendelkezik a 8/2018. (VI.29) AM rendelet 6.§ (1) bekezdése szerint meghatározott, a feladat elvégzéséhez szükséges szakképzettséggel.

Az Ajánlatkérő az elbírálás határidejét egy alkalommal, indokolás nélkül 15 nappal meghosszabbíthatja, erről az Ajánlattevőt elektronikus úton tájékoztatni köteles.

Az ajánlatok elbírálásának szempontja: legalacsonyabb vállalási ár. **Ajánlatkérő ingatlanonként nyilvánítja nyertessé a legalacsonyabb vállalási árat ajánló Ajánlattevő(ke)t.**

Egy Ajánlattevő több ingatlan vonatkozásában is nyertessé nyilvánítható, amennyiben több ingatlan vonatkozásában is a legalacsonyabb összesített vállalási árat tartalmazó ajánlatot tette.

**Értékelés, illetve az eredményhirdetés tervezett időpontja:**

**2022. december 6.**

Ajánlatkérő kiköti, hogy döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.

Ajánlatkérő elektronikus (e-mail) úton, írásban értesíti a nyertes ajánlattevőket**.**

1. **Nyertes Ajánlattevővel a szerződéskötés tervezett időpontja:**

## az eredményhirdetést követő 15 nap.

Ajánlatkérő felhívja Ajánlattevő figyelmét, hogy a megjelölt időpontok (eredményhirdetés, szerződéskötés) tájékoztató jellegűek, a pontos dátumról és a szerződéskötés helyszínéről az Ajánlatkérő – az ajánlatok elbírálását követően – elektronikus levélben értesíti Ajánlattevő(ke)t.

1. **Egyéb információk:**

Ajánlattevővel Ajánlatkérő **vállalkozási szerződést** köt, a jelen felhívás 2. számú melléklete szerinti tartalommal.

Ajánlatkérő előleget nem fizet. A vállalkozói díj – a földhivatali záradékkal ellátott digitális alaprajzok és a műszaki leírások átadását, és a Vagyonkezelési Iroda vezetője által kiállított teljesítés igazolást követően -, a Vállalkozó számlája ellenében kerül kifizetésre. Ajánlatkérő az ellenszolgáltatást átutalással teljesíti, a számla kiállítását követő 30 napon belül.

**Budapest, 2022. november 03.**

**Baranyi Krisztina**

polgármester

1. számú melléklet

**AJÁNLATTÉTELI NYILATKOZAT**

Alulírott mint a(z) (cégnév, székhely) Ajánlattevő cégjegyzésre jogosult képviselője felelősségem tudatában
n y i l a t k o z o m,

hogy

a Budapest Főváros IX. Kerület Ferencváros Önkormányzata, mint Ajánlatkérő által indított

***„Budapest Főváros IX. Kerület Ferencváros Önkormányzata kizárólagos tulajdonában lévő*  *Gát u. 20. (hrsz: 37752)***

 ***Gát u. 3. (hrsz: 37730)***

 ***Gát u. 5. (hrsz: 37729)***

 ***Lenhossék u. 7-9. (hrsz: 37750)***

***kivett lakóház, udvar megnevezésű ingatlanok társasházzá alakításához szükséges szintenkénti digitális alaprajzok és az ingatlanokra vonatkozó műszaki leírás elkészítése (8-8 példány) és azok nyilvántartásba vétel céljából az illetékes földhivatalhoz történő benyújtása”*** tárgyú beszerzési eljárásban részt kívánunk venni.

1. Tudomásul vesszük, hogy a megadott ajánlati feltételek ránk, mint Ajánlattevőre nézve kötelező érvényűek.
2. Kijelentjük, hogy az ajánlatkérésben és annak mellékletében foglalt valamennyi formai és tartalmi követelményt, utasítást, kikötést és feltételeket megismertük, megértettük a jelen nyilatkozattal elfogadjuk. Az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük.
3. Tudomásul vesszük, hogy hiánypótlásra nincs lehetőség, amennyiben az ajánlat fent meghatározott tartalmi elemei hiányosak, az ajánlat érvénytelen.
4. Kijelentjük, hogy az ajánlatunkban tett nyilatkozataink a valóságnak megfelelnek.
5. Nyilatkozunk, hogy a megpályázott munkára megfelelő jogosultsággal és szakértelemmel rendelkezünk.
6. Az általam jegyzett cégre nem állnak fenn az alább megfogalmazott kizáró okok:
	1. végelszámolás alatt áll, vagy az ellene indított csődeljárás vagy felszámolási eljárás folyamatban van, illetőleg ha az Ajánlattevő (alvállalkozó) személyes joga szerinti hasonló eljárás van folyamatban, vagy aki személyes joga szerint hasonló helyzetben van;
	2. tevékenységét felfüggesztette, vagy akinek tevékenységét felfüggesztették;
	3. közbeszerzési eljárásokban való részvételtől jogerősen eltiltásra került, az eltiltás ideje alatt;
	4. egy évnél régebben lejárt adó-, vámfizetési vagy társadalombiztosítási járulékfizetési kötelezettségének – a letelepedése szerinti ország, vagy az Ajánlatkérő székhelye szerinti ország jogszabályai alapján – nem tett eleget, kivéve, ha megfizetésére halasztást kapott;
	5. korábbi – három évnél nem régebben lezárult – közbeszerzési eljárásban hamis adatot szolgáltatott és ezért az eljárásból kizárták, illetőleg a hamisadat szolgáltatását jogerősen megállapították;
	6. gazdasági, illetőleg szakmai tevékenységével kapcsolatban jogerős bírósági ítéletben megállapított bűncselekményt követett el.
7. Nem veszünk igénybe olyan alvállalkozót, aki/amely a 6. pontban meghatározott kizáró okok hatálya alatt áll.
8. Kijelentjük, hogy az ajánlatunkat az ajánlati kötöttség lejártáig fenntartjuk.
9. Céginformáció[[1]](#footnote-1):

|  |  |
| --- | --- |
| A cég teljes neve  |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |

1. Kötelezettséget vállalunk arra, hogy az eljárás nyerteseként − az eljárás nyertesének visszalépése esetén a második legkedvezőbb ajánlatot benyújtó Ajánlattevőként − az Ajánlatkérővel megkötjük a *vállalkozási szerződést.*

Budapest, .………..

 ajánlattevő cégszerű aláírása

2. számú melléklet

**Vállalkozási szerződés**

**- tervezet -**

|  |
| --- |
| amely létrejött egyrészről |
| **Budapest Főváros IX. Kerület Ferencváros Önkormányzata**  |
| székhely: 1092 Budapest, Bakáts tér 14.  |
| adószám: 15735722-2-43bankszámlaszám: 10401196–00028977–00000005 |
| (képviseli: **Baranyi Krisztina polgármester**) mint megrendelő (továbbiakban **Megrendelő**) |
| másrészről**………………………**  |
|

|  |  |
| --- | --- |
|

|  |
| --- |
| székhely: …………………..adószám: ………………………….nyilvántartási szám: …………………….bankszámlaszám: …………………………képviseli: ………………………………….,mint vállalkozó (továbbiakban: **Vállalkozó**) * Megrendelő és Vállalkozó a továbbiakban együttesen: Felek/Szerződő Felek -
 |

 |

 |
| között, az alulírott napon és helyen, az alábbi feltételek szerint: |

1. Megrendelő megrendeli Vállalkozótól, hogy készítse el a **…………….. helyrajzi számú**, természetben Budapest, **IX. kerület, ……………………..** szám alatt elhelyezkedő ………… m2 alapterületű, kivett lakóház, udvar megnevezésű ingatlan – *melyben …… db lakás és ……….. db nem lakás céljára szolgáló helyiség található* – társasházzá alakításához szükséges szintenkénti digitális alaprajzokat és az ingatlanra vonatkozó műszaki leírást, 8 – 8 eredeti példányban és azokat nyilvántartásba vételre nyújtsa be az illetékes földhivatalhoz.

Megrendelő kijelenti, hogy rendelkezik a munkák elvégzéséhez szükséges fedezettel, mely összeget a „Bérlakás és egyéb ingatlan elidegenítés” megnevezésű, 3123 számú költségvetési sora terhére teljesít.

1. Vállalkozót, a jelen szerződésben vállalt feladatai ellátásáért bruttó ………….,- Ft (**azaz …………………….. Ft**) vállalkozói díj illeti meg. A vállalkozói díj tartalmazza a szerződés teljesítésével kapcsolatos valamennyi költséget. Megrendelő előleget nem biztosít.
2. A szintenkénti digitális alaprajzok elkészítésének célja az ingatlan társasházzá alakítása. A digitális alaprajzoknak meg kell felelniük a Polgári törvénykönyvről szóló 2013. évi V. törvény (továbbiakban: Ptk.), a társasházakról szóló 2003. évi CXXXIII. törvény, az ingatlan-nyilvántartásról szóló 1997. évi CXLI. törvény, valamint az ingatlan-nyilvántartási célú földmérési és térképészeti tevékenység részletes szabályairól szóló 8/2018.(IV.29.) AM rendelet előírásainak.
3. Megrendelő kötelezettséget vállal arra, hogy az ingatlan(ok)ra vonatkozó dokumentációt, illetve a kapcsolódó iratanyagokat, dokumentumokat az alábbi felsorolás szerint Vállalkozó rendelkezésére bocsátja:
* tulajdoni lap
* a lakóépület felújítására, átalakítására vonatkozó használatbavételi engedély
* papíralapú szintenkénti alaprajzok
* aktuális bérleménylista.

Vállalkozó kijelenti, hogy az átadott dokumentumok alapján a méretek helyszíni ellenőrzése után készíti el a társasházi alapító okirathoz szükséges műszaki dokumentációt.

1. Teljesítési határidő: az ingatlan(ok)ra vonatkozó dokumentációk átvételét követő 180 napon belül. Előteljesítést a Megrendelő elfogad.
2. Amennyiben a Vállalkozó neki felróható okból elmulasztja a jelen szerződésben vállalt kötelezettségeinek teljesítését a jelen szerződésben vállalt teljesítési határidőn belül, úgy a Megrendelő késedelmi kötbérre jogosult.
3. A késedelmi kötbér mértéke a jelen szerződésben meghatározott (bruttó) vállalkozói díj 1 %-a/késedelmes nap.
4. A Megrendelő a kötbért meghaladó kárát is érvényesítheti a Vállalkozóval szemben.
5. A jelen szerződés - Vállalkozónak felróható - meghiúsulása esetén Vállalkozó, az addig esetleg felmerült késedelmi kötbéren felül, meghiúsulási kötbért köteles Megrendelőnek fizetni. A meghiúsulási kötbér mértéke a jelen szerződésben meghatározott teljes bruttó vállalkozói díj 15 %-a. A szerződés meghiúsultnak tekinthető a Megrendelő által, ha a késedelmi kötbér mértéke eléri a bruttó vállalkozói díj 15 %-át.
6. Vállalkozó kötbérfizetési kötelezettsége esetén Megrendelő a kötbért az annak összegére kiállított számla alapján érvényesíti, ez esetben az ellenszolgáltatás (szolgáltatási díj) összegére vonatkozó számlát a Megrendelő csak a kötbér-számla Vállalkozó általi kiegyenlítését követően köteles kiegyenlíteni.
7. Megrendelő a vállalkozói díjat a jelen szerződésben meghatározott feladatok szerződésszerű, hiba- és hiánymentes teljesítését követően a Vállalkozó ……………….nál vezetett …………………………… számú. bankszámlaszámra utalja át a számla kiállításától számított 30 napon belül. A vállalkozói díj - a földhivatali záradékkal ellátott digitális alaprajzok és a műszaki leírások átadását, és a Vagyonkezelési Iroda vezetőjének teljesítés igazolását követően -, a Vállalkozó számlája ellenében kerül kifizetésre. Amennyiben Vállalkozó késedelmesen nyújtja be a számlát Megrendelőnek, akkor a késett napok számával egyező időtartamra Megrendelő mentesül a késedelmi kamat fizetése alól az esetleges késedelmes fizetés esetén.
8. Vállalkozó tudomásul veszi, hogy köteles szigorúan titokban tartani minden olyan információt, amelyet a jelen szerződésben elvállalt feladat teljesítése során kapott vagy szerzett meg és kötelezettséget vállal arra, hogy Megrendelő előzetes írásbeli engedélye nélkül nem hoz nyilvánosságra vagy harmadik fél részére nem szolgáltat ki, illetve nem tesz hozzáférhetővé ilyen információt. Vállalkozó az ezen kötelezettségének megsértésével okozott kárért teljes kártérítési felelősséggel tartozik.
9. Szerződő Felek kapcsolattartói

Megrendelő részéről kapcsolattartásra jogosult személy:

név: Janitz Gergő a Vagyonkezelési Iroda irodavezetője

telefonszám: 215-1077/500

e-mail cím: vagyonkezeles@ferencvaros.hu

Vállalkozó részéről kapcsolattartásra jogosult személy:

név:

 telefonszám:

e-mail cím:

A Felek a jelen szerződéssel kapcsolatos összes értesítést és nyilatkozatot írásban, levél vagy e-mail formájában küldik egymásnak, és ezt írásban visszaigazolják.

1. Felek rögzítik, hogy jelen szerződés tartalma közérdekű adatnak minősül, így a jelen szerződést az Önkormányzat elektronikus formában közzé teszi. Vállalkozó tudomásul veszi a jelen szerződés közzétételét, azzal szemben kifogást nem emel.
2. Vállalkozó tudomásul veszi, hogy a jelen szerződés a szenzitív, illetve üzleti titkoknak minősülő adatok kitakarásával online formában nyilvános lesz, tartalma közérdekű adatnak minősül.

Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény és az egyéb vonatkozó hatályos jogszabályok rendelkezési az irányadóak.

Szerződő Felek jelen szerződést, mint akaratukkal mindenben megegyezőt, jóváhagyólag 3 (azaz három) oldal terjedelemben és 4 (azaz négy) eredeti példányban írják alá.

Budapest, ……….. ..................................

 Budapest Főváros IX. kerület ………….

 Ferencváros Önkormányzata …………………

 képv.: Baranyi Krisztina Vállalkozó

 polgármester

 Megrendelő

Pénzügyi ellenjegyző:

 Romhányi Ildikó

 irodavezető

 Pénzügyi Iroda

 Budapest Főváros IX. Kerület

 Ferencvárosi Polgármesteri Hivatal

1. Ajánlatkérő felhívja az ajánlattevő figyelmét arra, hogy a táblázat bővíthető! [↑](#footnote-ref-1)